Sørlandets litteraturpris

Sørlandets litteraturpris er en litterær pris som utdeles årlig i forbindelse med Verdens bokdag. Prisen ble innstiftet i 2000 av folkebibliotekene og bokhandlerne i Aust- og Vest-Agder. Formålet er «å stimulere leselyst, samt å øke oppmerksomheten om litteratur, særlig i landsdelen, og å hjelpe frem nye og gryende forfatterskap fra Sørlandet (Agder).». Fra 2011 har prisen en klasse for skjønnlitteratur og en klasse for sakprosa.En jury velger ut bøker fra fjorårets produksjon, og blant disse kåres så prisvinneren ved åpen avstemning. Stemmeskjema legges ut i alle bibliotek og bokhandler i Agder-fylkene, samt på internett. Det kan også stemmes via SMS. For å være kvalifisert, må bokens forfatter være bosatt på eller ha tilknytning til Sørlandet.
Prisen består av et pengebeløp og et kunstverk.
I 2010 delte juryen ut en hederspris, som en markering av at prisen ble delt ut for tiende gang. Hedersprisen gikk til Kjell Askildsen for hans store forfatterskap. 20-års jubileet i 2020 ble markert med jubileumsfest og utdeling av litteraturprisens andre hederspris. Øystein Lønn fikk hedersprisen for sitt store og viktige forfatterskap.
Sparebanken Sørs barne- og ungdomslitteraturpris ble delt ut for første gang i 2020. Juryen vurderte bøker utgitt i perioden 2017-2019 og første prismottaker ble Line Baugstø for Vi skulle vært løver (Aschehoug, 2018). Prisen deles ut hvert tredje år.


== Prisvinnere ==

2000 – Agnete Erichsen, for Alfabetet om sommeren
2002 – Mirjam Kristensen, for De som er ute i regnværet
2003 – Nils Christian Moe-Repstad, for Sannheten og andre konstruksjoner
2004 – Kjetil A. Brottveit, for Nattradioen
2005 – Karl Ove Knausgård, for En tid for alt
2006 – Annemor Sundbø, for Usynlege trådar i strikkekunsten
2007 – Hege Storhaug, for Men størst av alt er friheten
2008 – Gaute Heivoll, for Doktor Gordeau og andre noveller
2009 – Gaute Heivoll, for Himmelarkivet
2010 – Karl Ove Knausgård, for Min kamp (bind 1-3)
2011 – Gaute Heivoll, for Før jeg brenner ned (skjønnlitteratur), Else Rønnevig, for Bakerovnen : verne, bygge, bruke (sakprosa)
2012 – Øystein Hauge, for Predikanten (skjønnlitteratur), Harald Dag Jølle, for Nansen (sakprosa)
2013 – Bård Nannestad, for Da Henrik Husten kom hjem (skjønnlitteratur), Knut Heidem for Slaget i Lyngør 1814 (sakprosa)
2014 – Agate Øksendal Kaupang, for Å holde pusten (skjønnlitteratur), Tone Klev Furnes for Emanuel Vigeland (1875-1948). Vita (sakprosa)
2015 – Birger Emanuelsen, for Fra jorden roper blodet (skjønnlitteratur), Øivind Berg, Tommy Egra, Jo van der Eynden, Jan Atle Knutsen og Øystein Paulsen for Sjøørret (sakprosa)
2016 – Siri Pettersen, for Evna (skjønnlitteratur), Agnes-Margrethe Bjorvand og Lisa Aisato  for Astrid Lindgren (sakprosa)
2017 – Jan Kristoffer Dale, for Arbeidsnever (skjønnlitteratur), Berit Eide Johnsen og Gustav Sætra for Sørlandsk skipsfart 1600-1920 (sakprosa)
2018 – Ole Robert Sunde, for Penelope er syk (skjønnlitteratur), Bård Nylund og Anette Trettebergstuen for Homo (sakprosa)
2019 – Tore Kvæven, for Når landet mørknar (skjønnlitteratur), Siv Ringdal for På høye hæler i Amerika (sakprosa)
2020 – Camilla Bøksle, for Det er vakrest når det skumrer (skjønnlitteratur), Annemor Sundbø for Koftearven (sakprosa), Line Baugstø for Vi skulle vært løver (Sparebanken Sørs barne- og ungdomslitteraturpris)
2021 – Mirjam Kristensen, for Et plutselig mørke (skjønnlitteratur), Pål Kristian Eriksen for Nye språk i Norge – en språkodyssé (sakprosa)
2022 – Bruno Jovanović for romanen Etter hvert vil øynene venne seg til mørket og Victor Norman for En liten åpen by. Fortellinger om Risør 1500-1873


== Referanser ==


== Eksterne lenker ==
Hjemmeside til Sørlandets Litteraturpris